
 PËR MIRATIMIN ME NDRYSHIME TË DEKRETIT NR.1673, DATË 20.12.1996 "PËR TATIMIN MBI TË ARDHURAT PERSONALE", NDRYSHUAR ME LIGJIN NR.7823, DATË 18.5.1994, LIGJIN NR.7897, DATË 2.2.1995 DHE LIGJIN NR.8091, DATË 21.3.1996

     Në mbështetje të nenit 16 të ligjit nr.7491, datë 29.4.1991 "Për dispozitat kryesore kushtetuese",

KUVENDI POPULLOR
I REPUBLIKËS SË SHQIPËRISË

V E N D O S I:

Neni 1

Miratohet me ndryshime  dekreti nr.1673, datë 20.12.1996 "Për tatimin mbi të ardhurat personale", ndryshuar me ligjin nr.7823, datë 18.5.1994, ligjin nr.7897, datë 2.2.1995 dhe ligjin nr.8091, datë 21.3.1996" si vijon:
Neni 2 i paragrafi i dytë bëhet:
"Të ardhurat e realizuara nga shitja e pasurive të paluajtshme me vlerë deri në 2 milionë lekë nuk tatohen.
Të ardhurat e realizuara nga shitja e pasurive të paluajtshme me vlerë 2 milionë deri në 4 milionë lekë tatohen 1 për qind të çmimit të shitjes.
Të ardhurat e realizuara nga shitja e pasurive të paluajtshme me vlerë 4 milionë deri në 6 milionë lekë tatohen 2 për qind të çmimit të shitjes.
Të ardhurat e realizuara nga shitja e pasurive të paluajtshme me vlerë mbi 6 milionë lekë tatohen 3 për qind të çmimit të shitjes".

Neni 2

Ky ligj hyn në fuqi menjëherë.

Shpallur me dekretin nr.1716, datë 31.1.1997 të Presidentit të Republikës së Shqipërisë, Sali Berisha 

